<div class="description">
Ĕlmuning basa atawa linguistik Sunda mekar kinten-kinten<br>taun 1800-an, nya éta ti kawit urang Walanda ngayakeun<br>panalungtikan kana tata basa Sunda. Aya sawatawis jenengan anu<br>kacatet kantos ngalibetkeun diri kana pedaran élmuning basa Sunda,<br>utamina tata basa Sunda, di antawisna waé, Coolsma (1873, 1904),<br>Oosting (1884), Grashuis (1891), Ardi-winata (1916), Kats &amp;<br>Soeriadiradja (1927), Adiwidjaja (1951), Nataprawira (1952),<br>Robins (1953-1959), Wirakusmah &amp; Djajawiguna (1957), Salmun<br>(1970), Tisnawerdaja (1975), Permana (1980), Faturohman (1982),<br>sareng Sudaryat (1985, 1991, 1995). Ĕta buku-buku tata basa téh<br>medar rupining hal anu aya patalina sareng kaédah basa dina basa<br>Sunda. Rupi-rupi istilah anu dianggona, aya nu sami, mirip, sareng<br>aya nu bénten. Sanaos kitu, tujuan sareng maksadna mah sami baé.<br>Sakaterang dugi ka danget ayeuna, teu acan aya anu husus<br>ngadaptarkeun istilah-istilah élmuning basa (linguistik) anu dianggo<br>dina basa Sunda. Padahal ayana kamus istilah élmuning basa Sunda<br>téh karaos pisan peryogina, utamina mah kango para siswa anu<br>dialajar basa Sunda. Atuh kanggo para guru ogé, ieu kamus téh tiasa<br>ngadeudeul dina mancén damel. Ari maksad mah supados teu<br>gupuy-gapay teuing dina nyungsi istilah-istilah ngeunaan élmuning<br>basa Sunda. Pon kitu deui, kanggo anu kagungan maksad ngulik<br>basa Sunda, ieu kamus basajan téh tiasa dianggo panyarandéan.<br>Jumlah istilah anu dipidangkeun dina ieu kamus kirang<br>langkung aya sarébu. Jumlah sakitu téh kaétang sakedik pisan upami<br>dibandingkeun sareng kamus-kamus linguistik dina basa sanés<br>sapertos dina basa Indonesia, komo sareng dina basa Inggris mah.<br>Malih teu kedah héran, tina jumlah sakitu ogé seueur istilah-istilah<br>anu jolna tina basa sanés. Ku kituna, aya dua golongan istilah anu<br>dipidangkeun dina ieu kamus. Kahiji, istilah tulén basa Sunda,<br>atanapi sakirang-kirangna parantos karaos nyunda. Kadua, istilah<br>KAMUS ELMUNING BASA SUNDA</div>
<div class="fn value">
Yayat Sudaryat</div>
Internet Archive identifier